OpenLLM-France/wikimedia huggingface dataset:
# Edmund Kirby Smith

Edmund Kirby Smith (1824ko maiatzaren 16a, St. Augustine, Florida – 1893ko martxoaren 28a, Sewanee, Tennessee), AEBetako Gerra Zibileko teniente jeneral konfederatu bat izan zen, Mississipi ibaiaz mendebalderako lurralde konfederatuetako buruzagi nagusia ere bai
* Datuak: Q551560
* Multimedia: Edmund Kirby Smith / Q551560
# Edmund Kemper

Edmund Emil Kemper III (1948ko abenduaren 18a, Burbank, Kalifornia), estatubatuar serieko hiltzaile, bortxatzaile, gizajalea eta nekrofilo bat da. 1970eko hamarkadan jardun zuen, Neska Ikasleen Hiltzailea (ingelesez Co-ed killer), Buru Ehiztaria eta Hiltzaile Mistoa ezizenak jasoz.
Hilketa, bortxaketak, kanibalismoa eta nekrofilia burutuaz gain, intzestua ere egin zuen. Denera, gutxienez 10 pertsona erail zituen, tartean bere aiton-amonak eta bere ama bera.

## Kanpo estekak

* Datuak: Q549242
* Multimedia: Edmund Kemper / Q549242
# Edmund Phelps

Edmund Strother Phelps (Evanston, Illinois, Ameriketako Estatu Batuak, 1933ko uztailaren 26a) ekonomialaria da. Yale Unibertsitatean ikasi zuen, eta gaur egun irakasle lan egiten du Columbiako Unibertsitatean. 2006. urtean Ekonomiako Nobel Saria irabazi zuen makroekonomietako politikez egindako ikerketari esker.

## Kanpo estekak

* Datuak: Q192566
* Multimedia: Edmund Phelps / Q192566
# Encarnación

Encarnación (eŋkarnaˈsjon ahoskatua) Paraguaiko hego-ekialdean dagoen hiria da, Itapúa departamenduko hiriburua dena. Paraná ibaiak banatzen du Posadas hiri argentinarretik.
Herrialdeko hirugarren hiririk nagusiena da Asuncion eta Ciudad del Este ondoren. 2002an 69.868 biztanle zituen.

## Historia

* 1615eko martxoaren 25ean jesuitek fundatu zuten.
* 1912ko azaroaren 3an hirian Alfredo Stroessner jaio zen, herrialdeko diktadorea izango zena.

## Klima

Datu klimatikoak (Encarnación (1961–1990)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 40.5 | 39.4 | 39.3 | 35.4 | 34.0 | 31.6 | 32.4 | 34.8 | 36.6 | 38.0 | 40.4 | 42.0 | 42.0 |
| Batez besteko tenperatura maximoa (°C) | 31.2 | 30.6 | 29.2 | 25.9 | 23.2 | 20.9 | 21.4 | 22.5 | 23.9 | 26.5 | 28.4 | 30.5 | 26.2 |
| Batez besteko tenperatura (ºC) | 25.5 | 24.9 | 23.4 | 20.0 | 17.3 | 15.2 | 15.5 | 16.6 | 18.1 | 20.6 | 22.7 | 24.8 | 20.4 |
| Batez besteko tenperatura minimoa (°C) | 19.4 | 19.5 | 17.9 | 14.3 | 11.7 | 9.9 | 10.2 | 10.8 | 12.3 | 14.3 | 16.3 | 18.3 | 14.6 |
| Erregistraturiko tenperatura minimoa (°C) | 9.3 | 7.0 | 5.4 | 2.4 | -1.7 | -3.8 | -3.8 | -2.8 | -0.6 | 1.6 | 4.8 | 7.0 | -3.8 |
| Pilatutako prezipitazioa (mm) | 152.2 | 160.6 | 142.4 | 162.2 | 144.2 | 135.8 | 102.7 | 116.9 | 149.5 | 181.7 | 161.5 | 150.0 | 1759.7 |
| Prezipitazio egunak (≥ 0.1 mm) | 9 | 8 | 7 | 8 | 7 | 8 | 8 | 8 | 9 | 9 | 9 | 9 | 98 |
| Eguzki orduak | 254.2 | 220.4 | 220.1 | 171.0 | 179.8 | 159.0 | 189.1 | 182.9 | 153.0 | 201.5 | 252.0 | 269.7 | 2452.7 |
| Hezetasuna (%) | 69 | 74 | 75 | 77 | 79 | 78 | 76 | 74 | 72 | 70 | 69 | 67 | 73 |
| Iturria (1): NOAA ||||||||||||||
| Iturria (2): Deutscher Wetterdienst (eguzkia, 1988–1996) ||||||||||||||

## Ikus, gainera

* Iguazuko ur-jauziak

## Erreferentziak

* ↑ Deutscher Wetterdienst. Klimatafel von Encarnación / Rio Paraná, Dep. Itapuá / Paraguay. .

## Kanpo estekak

* Datuak: Q47138
* Multimedia: Encarnación / Q47138
# Encarnación Ezcurra

María de la Encarnación Ezcurra (1795eko martxoaren 25a - 1838ko urriaren 20a) argentinar politikaria izan zen, Juan Manuel de Rosasen emaztea.

## Biografia

Juan Ignacio Ezcurra eta Teodora de Arguibelen alaba zen. Rosasekin ezkondu zen 1813ko martxoaren 16an. Bere senarraren jarraitzailerik fidelena bihurtu zen, egoera zail askotan lagunduz. 1833–1834 urteetan, bere senarra Buenos Airesetik kanpo zegoen Argentinako mugak zabaltzeko Basamortuko Kanpainan armadaren buru. Bera izan zen Zaharberritzaileen Iraultzaren bultzatzailea, eta polizia sekretu gisa jarduten zuen Mazorcako presidentea izan zen. Zaharberritzaileen Iraultzak Juan Ramón Balcarce Buenos Airesko gobernadorea kendu zuen. Mazorcak gobernuko langile guztiei presioa egin zien de Rosasen itzuleraren aldeko kanpaina ahoz betetzeko. Honek gobernadoreak izendatzeko eskumena zuen ordezkaritza-batzordea foru legegilea bere senarra probintzian ordena soziala berrezartzeko aukera bakarratzat hartzera behartu zuen.
Bere senarra Basamortuko Kanpainan (1833–34) garaile izan ondoren, eta gobernuburua lortu zuen arrakastarekin, herriak Federazio Santuaren Heroina titulua eman zion. Bereziki nabarmena da garai hartan politikan parte hartzen zuten emakumeen aurkako aurreiritziak handiak zirela, hala ere Ezcurrak ardura handiak eta jarraipen handia lortu zuela.
Ustekabean hil zen 43 urte zituela. Gaur egun ere historialariek zalantzan jartzen dute haren heriotzaren zergatia, nahiz eta askok Bihotz-biriketako geldialdi edo antzeko egoera baten ondorioz hil zela uste duten. Haren heriotzak, ordea, atsekabe handia eragin zuen jendearen eta erakunde politikoen artean. Hogeita bost mila bere hileta-prozesioan parte hartu zuten el Fuertetik San Frantziskoko komenturaino, non lurperatu zuten. Horrek garai hartan Buenos Airesen bizi zen biztanleriaren % 40 ordezkatuko zuen. Hileta-gastuak Ordezkarien Batzordeak ordaindu zituen, Rosasek 1838ko azaroaren 1ean formalki eskerrak eman zizkion.

## Kanpo estekak

* Datuak: Q932528
* Multimedia: Encarnación Ezcurra / Q932528
# Encapsulated PostScript

EPS (Encapsulated PostScript) irudiak adierazteko fitxategi formatua da. Formatu honek postcript lengoaia erabiltzen du, eta grafiko bektorialetan oinarritu arren, bitmapak ere erabil ditzake. Letra mota tipografikoez aritzeko egokituta dago, testuari hainbeste aukerak (eskalatu, errotazioak, tonu ezberdinak...) ezartzeko. Fitxategi handiak izaten dira, eta inprimatzeko, inprimagailuak askotan postcript lengoaia ulertu behar du.

## Ikus, gainera

* Bitmap
* GIF
* JPEG
* TIFF
* Bitmap

## Kanpo estekak

* Datuak: Q1047541
# Energia-balantza

Energia-balantza energiaren iraupenaren legearen ezarpenetako bat da, sistema fisikoen azterketak egiteko erabiltzen dena. Sistemara sartu eta sistematik ateratzen den energia-kopurua aintzat hartuz, aurrez ezezagunak ziren energia-jarioak aurkitu daitezke. Hau egiteko energiaren irautearen legearen (energia ez da berez sortu edo desagertzen) hainbat forma erabil daitezke.

## Erabilera

Energia-balantzak ingeniaritza kimikoan eta ingurumen-jakintzetan erabiltzen dira, hala nola erreaktore kimikoen diseinuan edo bakartzaile baten sakonera kalkulatzean. Sistema fisikoaren mugak zehaztu egin behar dira, sistemara eta sistematiko sarrerak eta irteerak erraz identifikatzeko. Sistema fisiko oso baterako ezarriz gero, bere formetan orokorrena hurrengoa da:
    ${\text{Sarrera}}+{\text{Sorrera}}-{\text{Irteera}}-{\text{Desagerpena}}={\text{Metaketa}}\,$
* Sarrera: Sistema fisikora sartzen den energia-kopurua.
* Sorrera edo agerpena: Erreakzio kimiko bidez sistema fisikoaren barruan askatzen den energia-kopurua.
* Irteera: Sistema fisikoa uzten duen energia-kopurua.
* Metaketa: Sistema fisikoaren barruan metatuz edo bilduz doan energia-kopurua.
* Desagerpena: Erreakzio kimikoa gertatzeko sistema fisikoak ematen duen barruan energia-kopurua.
Materia-balantzen antzera, sistema egoera egonkorrean dagoela kontu hartuz, "metaketa" terminoa huts bihurtzen da, energia-balantza sinplifikatuz.
Higidura-kopuruaren balantza, materia-balantza eta exergia-balantzekin batera ingeniaritza kimikoaren diseinuaren oinarria da energia-balantza.

## Kanpo-estekak

* Datuak: Q613992
# Energia-dentsitate

Fisikan, energia-dentsitateak materia jakin batean edo espazioko eskualde batean metatutako energia-kantitatea adierazten du, bolumen-unitate bakoitzeko puntu batean. Energia-unitatearen kontzeptua asko erabiltzen da erlatibitate orokorrean eta kosmologian, grabitazio-eremua zehazten duten ekuazioetan (Einsteinen ekuazioak) inplizituki parte hartzen baitu, eta medio jarraituen mekanikan eta elektromagnetismoaren eremuan ere agertzen da.

## Erreferentziak

* ↑ Euskalterm: [Hiztegi terminologikoa] [2008]

## Kanpo estekak

* Datuak: Q828402
* Multimedia: Energy density / Q828402
# Energia Atomikoaren Nazioarteko Agentzia

Energia Atomikoaren Nazioarteko Agentzia edo EANA (ingelesez: International Atomic Energy Agency) Nazio Batuen Erakundearekin lotuta dauden organoetako bat da.
Erakunde hau Vienan hasi zen funtzionatzen, 1957ko uztailaren 29an. Urte bereko azaroan Batzar Nagusiak onartu egin zuen Agentziaren eta NBEren arteko harremana. Energia atomikoa mundu osoan bakea, osasuna eta garapena lortzeko erabiltzea bultzatu eta azkartu nahi zen honela.
Emandako laguntza helburu militarrekin ez dadin erabil dauka helburutzat. EANAk segurtasun nuklearrerako eta ingurugiroaren babeserako neurriak ezartzen ditu, kooperazio teknikoaren bidez herrialde kideei laguntzen die eta energia nuklearrari buruzko informazio zientifiko eta teknikoaren elkartrukatzea sustatzen du.
Garapen bidean dauden gobernuei laguntza emateko aholkulariak, ekipoa eta gaitasuna ditu. Ezagutza teoriko eta praktikoen transmisioa bultzatzen du, herrialde hartzaileek euren energia atomikoaren programak era eraginkor eta seguruan gauzatu ahal ditzaten.
Erradiazioen aurka babesteko segurtasun-neurri oinarrizkoak ere azaltzen ditu, eta praktika-araudiak argitaratzen ditu operazio jakin batzuen inguruan, material erradioaktiboaren garraioa barne.
2005ean Bakearen Nobel Saria eman zioten Mohamed ElBaradei bere zuzendariarekin batera.
Gaur egun ere EANAren egoitza Vienan (Austria) dago, eta 144 herrialde dira bertako kide.

## Kideak

Vatikano Hiria eta Nazio Batuen Erakundeko herrialde asko EANAko kideak dira.
EANAko kideak ez diren herrialdeak:
* Andorra
* Antigua eta Barbuda
* Bahamak
* Bahrain
* Barbados
* Bhutan
* Burundi
* Cabo Verde
* Dominika
* Ekialdeko Timor
* Ekuatore Ginea
* Fiji
* Gambia
* Grenada
* Ginea
* Ginea-Bissau
* Guyana
* Israel
* Kiribati
* Komoreak
* Kongoko Errepublika
* Laos
* Lesotho
* Maldivak
* Mikronesiako Estatu Federatuak
* Nauru
* Nepal
* Oman
* Papua Ginea Berria
* Ruanda
* Saint Kitts eta Nevis
* Saint Vincent eta Grenadinak
* Salomon Uharteak
* Samoa
* San Marino
* Santa Luzia
* Sao Tome eta Principe
* Somalia
* Surinam
* Swazilandia
* Tonga
* Trinidad eta Tobago
* Turkmenistan
* Tuvalu
* Vanuatu
EANAtik erretiratu diren herrialdeak:
* Ipar Korea (1974–1994)
* Kanbodia (1958–2003)
Onarpen-dokumentuen berrespena jasotzeko dauden herrialdeak:
* Togo (2004)

## EANAren presidenteak historian zehar

| Herrialdea, izena | Aldia |
| AEB - W. Sterling Cole | 1957–1961 |
| Suedia - Sigvard Eklund | 1961–1981 |
| Suedia - Hans Blix | 1981–1997 |
| Egipto - Mohamed ElBaradei | 1997 - Gaur egun |

## Erreferentziak

* ↑ Euskalterm: [Ingurumena Hiztegi Entziklopedikoa] [2009]

## Kanpo estekak

* (Ingelesez) EANAren webgune ofiziala
* (Arabieraz) (Ingelesez) (Gaztelaniaz) (Frantsesez) (Errusieraz) (Txineraz) Nazio Batuen sistemaren organigrama
* Datuak: Q41984
* Multimedia: International Atomic Energy Agency / Q41984
# Energia (generoa)

Energia Oecophoridae familiako tximeleta genero bat da. Bere espezie tipoa Energia subversa da.

## Espezieak

| Espeziea | Irudia | Egoera |
| Energia inopina | | daturik gabe |
| Energia subversa | | daturik gabe |

## Kanpo estekak

* Datuak: Q14860223
# Energia Atomikoaren Ikerketarako Erakundea

Energia Atomikoaren Ikerketarako Erakundea, ingelesez: Atomic Energy Research Establishment edo AERE, edo Harwell laborategia, Harwell Laboratory, Ingalaterrako Harwell udalerrian egon zen energia nuklearraren ikerketa eta garapenerako zentro edo erakunde nagusia izan zen, Oxfordshire konderrian.
1946 eta 1990eko hamarkada artean martxan egon zen.

## Kanpo estekak

* Webgune ofiziala (Ingelesez)
* Datuak: Q757600
* Multimedia: Atomic Energy Research Establishment / Q757600
# Errentagarritasun

Ekonomian, errentagarritasuna eskuraturiko mozkinaren eta horretarako inbertitutako baliabideen edo kapitalaren arteko erlazioa da, bien arteko zatiketaz kalkulatuta, gehienetan urtebeteko epe bati buruz. Adibidez, 2000 euroko inbertsio batean, urtean 100 euroko mozkinak eskuratu badira, errentagarritasuna (100/2000)=%5 da, hau da, inbertitutako 100 euroko 5 euroko mozkinak eskuratu direla esan nahi du. Jarduera ekonomiko baten eraginkortasuna baloratzeko funtsezko adierazlea da, errentagarritasun handiko jarduerak hobetsi eta errentagarritasun txikikoak baztertu egiten batira. Inbertitutako baliabideak nola ulertzen diren, errentagarritasunaren kontzeptu bi bereizten dira: alde batetik, errentagarritasun ekonomikoa, mozkinaren eta inbertituako baliabide guztien arteko erlazioa, baliabide hauetan jarduera ekonomikoan erabilitako kapital propioak nahiz besterenak (pasibo galdagarria) sartuz; eta bestetik, errentagarritasun finantzarioa, mozkinaren eta kapital propioaren arteko erlazioa. Beste irizpide baten arabera, errentagarritasuna bi eratara azter daiteke: era retrospektiboan, jadanik gauzatutako mozkinak hartuta; eta era prebisionalean, etorkizunean ustez izango diren mozkinak harturik, inbertsio-proiektuak aztertu eta ebaluatzeko, besteak beste barne errendimenduaren tasa (BET) kalkulatuz.

## Loturiko kontzeptuak

Interes tasa banku gordailu eta titulu finantzarioek ematen duten errendimenduari buruz erabiltzen den kontzeptua da, bereziki finkoa denean; horietan inbertitutako kapitalaren balioaren gorabeherak kontuan hartuz sortzen da errentagarritasunaren kontzeptua.
Beste alde batetik, produktibitateak erabilitako baliabideek eragindako balio erantsiari egiten dio erreferentzia; balio erantsi horretatik eskuratutako mozkinak kontuan hartuta kalkulatzen da errentagarritasuna.
Mozkin-tartea, berriz, merkataritzan erabiltzen da bereziki. Produktu baten salmenta-prezioa ken kostua lizateke, era absolutuan; mozkin-tarte absolutua kostuarekin zatitzen bada, mozkin-tasa eskuratzen da. Mozkin-tartearen kalkuluan enpresako kostu finkoak ere kontuan hartzen badira, mozkin-tarte garbia eskuratzen da. Azken hau litzateke errentagarritasunaren kontzeptutik gertuen legokeen adierazlea.

## Erreferentziak

* ↑ Kalkulua itzulera hiriburua. .

## Kanpo estekak

* Datuak: Q7317264
* Multimedia: Rate of return / Q7317264
# Errenteriako Udal Liburutegia

Errerenteriako Udal Liburutegiak bi egoitza ditu: helduena Madalena kaleko 27-29an dago eta haurrena 32an. 1961 n sortu zen. Euskadiko Irakurketa Publikoko Sarearen parte hartzaile da.
Horrez gain, 2021eko maiatzean, Ugarritza kaleko Lekuona Fabrikan Errenteriako Udal Liburutegi berria ireki zuten. Hau Oiartzun ibaiaren eta Errenteriako Zumardiaren alboan aurkitzen da.

## Kanpo estekak

* , Errenteriako Udaleko web-orriaren Liburutegiko atala.
* , Errenteriako Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q16517074
* Multimedia: Library at Lekuona Fabrika / Q16517074
# Errentagarritasun-atari

Enpresaren ekonomian, errentagarritasun-ataria edo oreka-puntua mozkinak lortzeko behar den gutxienezko salmenta maila da, produktu- edo moneta-unitatetan. Hasierako kostu finkoak amortizatu edo estali direnean gertatzen da. Honela kalkulatzen da, produktu unitatetan:
       $Oreka\ puntua={\frac {kostu\ finkoak}{unitateko\ prezioa\ -\ unitateko\ kostua}}$
Adibidez, produktu bat ekoizteko 1000 euroko makina erosi da (beraz, hau da estali beharreko kostu finkoa). Produktuaren unitate bakoitza 10 eurotan saltzen bada eta unitate bakoitza ekoizteko kostu aldakorra 5 eurokoa bada, oreka puntua hau izango da:
       $Oreka\ puntua={\frac {1000}{10-5}}=200\ unitate$
Hau da, gutxienez 200 unitate saldu behar dira mozkinak lortzen hasteko. Salmenta maila horretatik behera galerak izango dira.

## Kanpo estekak

* Errentagarritasun-ataria, Gizapedian.
* Datuak: Q626990
* Multimedia: Break-even charts / Q626990
# Errenteria (merkataritza)

    Artikulu hau merkataritzako eraikinari buruzkoa da; beste esanahietarako, ikus «Errenteria (argipena)».
Errenteriak burdinaren merkataritzari emandako instituzio eta eraikinak izan dira Euskal Herrian, lonja etxeak ere deituak. Beduako Lonja-Etxea, Altzolakoa, Montoiakoa Beran, Bilboko Errenteria eta Gernikakoak Bizkaian, eta beste batzuk inportanteak izan ziren.

## Erreferentziak

* ↑ «Bertan 16 - La Industria del Hierro. Capítulo 4: Las renterías de hierro» bertan.gipuzkoakultura.net (Noiz kontsultatua: 2024-06-03).
* ↑ Gran Enciclopedia de Navarra | MONTOYA. (Noiz kontsultatua: 2024-06-03).

## Kanpo estekak

* Datuak: Q126326602
* Multimedia: Old lonjas and renterias of the Basque Country / Q126326602
# Eduardo Victoria de Lecea pasealekua

Eduardo Victoria de Lecea pasealeku :
| Bilbo, Abandoibarra ||
| Eduardo Victoria de Lecea pasealekuaren ikuspegia, eta atzealdean Hotel Meliá Bilbao eta Iberdrola dorrea. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Eduardo Victoria de Lecea pasealeku Eduardo Victoria de Lecea pasealeku Eduardo Victoria de Lecea pasealeku ||
| Koordenatuak: | 43°16′00.03″N 2°56′26.62″W﻿ / ﻿43.2666750°N 2.9407278°W﻿ / 43.2666750; -2.9407278 |
Eduardo Victoria de Lecea pasealekua Bizkaiko Bilbo hiriburuaren erdigunean dagoen kalea.

## Izena

Izena Eduardo Victoria de Lecea Bilboko alkatea zenaren omenez darama.
Ez da antzinako Rafael Sánchez Mazas falangistaren omenezko pasealekuarekin nahastu behar, hura auzitegiaren epai-erabakiz kale izendegitik kendu baitzen.

## Kokalekua

Abandoibarra auzoan dago.
Euskadi plazan eta Bilboko Arte Ederren Museoaren artean hasten da, eta ekialde-mendebaldeko norantzan Casilda Iturrizar parkea eta Leizaola lehendakariaren kalearekiko paraleloki joanez, Abandoibarra etorbidean amaitzen da. Euskalduna jauregiaren parean.

## Ondarea

Eduardo Victoria de Lecea pasealekuaren inguruan hainbat eraikin nabarmen daude. Bilboko Arte Ederretako Museotik hasi eta Bilboko itsasadarra arteko (Abandoibarra etorbidea) norantza jarraituz honakoak dira:
* Artklass eraikina, Robert Krier.
* Etxargi eraikina, César Portela.
* Parkeder eraikina, Iskander Atutxa eta Jon Urrutikoetxea, eraikitzen.
* Leizaola lehendakariaren kalearen 21. eta 27. zenbakiko etxebizitzak, Peña Gantxegi, Rocio Peña eta Mario Sangalli.
* Hotel Meliá Bilbao, de Ricardo Legorreta Vilchis.
* Artklass eraikina
* Etxargi eraikina
* Parkeder eraikina
* Leizaola lehendakariaren kalearen 21. eta 27. zenbakiko etxebizitzak
* Hotel Meliá Bilbao
PAsealeku honetan zehar hainbat eskultura eta estatua oroigarri ere badaude:
* Aureliano del Valle maisuaren omenezko monumentua.
* Josu Loroño Elgezabal musika irakasle eta musikagilearen omenezko monumentua
* Giuseppe Verdiren omenezko monumentua
* Aureliano del Valleren omenezko monumentua.
* Lope y Cleto de Alañaren brontzezko plaka oroigarria
* Josu Loroñoren omenezko monumentua
* Giuseppe Verdiren omenezko monumentua

## Garraoibideak

* Euskalduna geltokia eta Abandoibarra geltokia, Bilboko tranbia
* Moyuako geltokia, Bilboko metroa

## Kanpo estekak

* Datuak: Q61068999
# Eduardo Victoria de Lezea

Eduardo María Victoria de Lezea Arana (Bilbo, 1835eko uztailaren 10a – ib., 1907ko apirilaren 2a) bizkaitar politikari liberal eta abokatua izan zen. Federico Victoria de Lezearen semea, Madrilen zuzenbidea ikasi zuen. Sociedad Bilbainaren presidentea, hiru aldiz hautatu zuten jaioterriko alkate. 1890ean senatari eta hurrengo urtean diputatu hautatu zuten.

## Erreferentziak

* ↑ Bilbaopedia. Eduardo Victoria de Lecea Arana. .
* Datuak: Q29578172
# Eduardo Vega de Seoane

Eduardo Vega de Seoane Etxebarria (San Fernando, ? – Donostia, 1951ko otsailaren 22a) gipuzkoar abokatu eta politikaria izan zen. Alderdi Liberal Fusionistaren kidea, 1910 eta 1914ko hauteskundeetan Pegoko barrutian Espainiako diputatu hautatu zuten.
# Eduardo Velasco López Cano

Eduardo Prudencio Velasco López Cano (Gasteiz, 1853 – 1920) arabar irakasle eta politikaria izan zen.
Madrilen Filosofia eta Letrak ikasi ondoren, jaioterrian Institutuko katedraduna izan zen. "Euskal Erria" aldizkariko ohiko zutabegilea izan zen, eta bertan bere lan asko agertu ziren. 1871. eta 1874. urteetan Gasteizko zinegotzia izan zen. Liga Foral Autonomistako diputatu probintzial aukeratua, 1905 eta 1909 artean Arabako Diputazioko Lehendakari izan zen, non beste diputazioekin lankidetza estua bultzatu zuen, bereziki itundutako erregimenaren defentsan.

## Kanpo estekak

* Datuak: Q55838214
* Multimedia: Eduardo Velasco López de Cano / Q55838214
# Eduardo VIII.a Erresuma Batukoa

Eduardo VIII.a Erresuma Batukoa (ingelesez: Edward VIII of the United Kingdom, izen osoa: Edward Albert Christian George Andrew Patrick David) 1936ko urtarrilaren 20etik urte bereko abenduaren 11rarte Erresuma Batuko errege izan zen, data honetan abdikatu zuelarik.

## Genealogia

Zuhaitz genealogikoa :
Eduardo VII.a Erresuma Batukoa
Jurgi V.a Erresuma Batukoa
Alexandra Danimarkakoa
Eduardo VIII.a Erresuma Batukoa
Francis, Duke of Teck
Maria Teckekoa
Princess Mary Adelaide of Cambridge :

## Kanpo estekak

* Eduardo VIII.a Erresuma Batukoaren abdikazioari buruzko The Times egunkariaren artikulua irakurgai (Ingelesez)
* Datuak: Q590227
* Multimedia: Edward VIII of the United Kingdom / Q590227
# Eduardo VII.a Erregearen Lurraldea

Eduardo VII.a Erregearen Lurraldea edo Eduardo VII.a Erregearen penintsula Marie Byrd Lurraldean dagoen penintsula da. Penintsulak aurrean Ross itsasoa du. Eduardo VII.a Erresuma Batukoaren izena darama.
Ross Dependentziaren barnean dagoenez, Zeelanda Berriak lurraldearen jabetza aldarrikatzen du.

## Erreferentziak

* 1 2 Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-06-01).

## Kanpo estekak

* Datuak: Q1253855
* Multimedia: Edward VII Peninsula / Q1253855
# Eduardo VII.a Erresuma Batukoa

Eduardo VII.a Erresuma Batukoa (ingelesez: Edward VII of the United Kingdom) Britainia Handiko Erresuma Batuko eta Britainiar Jabegoetako erregea, Indiako enperadorea izan zen. Viktoria erreginaren seme zaharrena zen, bere erregealdia 1901eko urtarrilaren 22tik 1910ko maiatzaren 6ra arte luzatu zen.
Bere erregealdiari maiz Eduardotar Aroa deritzote.
Tronura igo aurretik, Eduardo Galesko printze gisa 59 urte luzez egon zen eta britaniar nahiz ingeles historian tronurako ondorengo postuan denbora gehien egon den pertsona izan da. Errusia bisitatu zuen lehenbiziko britainiar monarka izan zen (1907). Eduardo VII.ak britainiar itsas gudarostearen modernizazioan berebiziko garrantzia izan zuen, bai eta Boerren Gerren osteko osasun zerbitzu militarren berrikuntzan ere.

## Genealogia

Zuhaitz genealogikoa :
Prince Albert Victor, Duke of Clarence and Avondale
Eduardo VIII.a Erresuma Batukoa
Jurgi VI.a Erresuma Batukoa
Mary, Princess Royal and Countess of Harewood
Jurgi V.a Erresuma Batukoa
Ernest I, Duke of Saxe-Coburg and Gotha
Henrike, Gloucesterko dukea
Alberto Saxonia-Coburg eta Gothakoa
Princess Louise of Saxe-Gotha-Altenburg
Jurgi Kentekoa
Eduardo VII.a Erresuma Batukoa
Eduardo Kentekoa
Prince John of the United Kingdom
Viktoria Erresuma Batukoa
Viktoria Saxonia-Coburg-Saalfeldekoa
Alastair Duff, Marquess of Duff
Louise, Princess Royal
Princess Alexandra, 2nd Duchess of Fife
Princess Victoria of the United Kingdom
Maud Carnegie, Countess of Southesk
Maud Galeskoa
Olaf V.a Norvegiakoa
Prince Alexander John of Wales :

## Ikus, gainera

* Eduardotar Aroa
* Datuak: Q20875
* Multimedia: Edward VII of the United Kingdom / Q20875
# Eduardo Vélez

Eduardo Vélez (Guadalajara, 1986ko uztailaren 26a) arkularia da. Mexiko ordezkatu zuen 2008ko Udako Olinpiar Jokoetan eta 2012ko Udako Olinpiar Jokoetan.

## Erreferentziak

* ↑ Luis Eduardo Vélez

## Kanpo estekak

* Datuak: Q1705730
* Multimedia: Eduardo Vélez / Q1705730
# Eduardo Vallejo de Olejua

Eduardo María Vallejo de Olejua (Bilbo, 1936ko maiatzaren 21a - Natxitua, 2017ko azaroaren 10a) bizkaitar politikari jeltzalea izan zen.
1987 eta 1988 artean izan zen legebiltzarkide, eta 1989tik 1993ra bitartean diputatu Espainiako Kongresuan. Halaber, bi legealditan izan zen Gernika-Lumoko alkate, 1991tik 1999ra, eta Bizkaiko batzarkide ere aukeratu zuten, 1983. eta 1988. urteen artean.

## Erreferentziak

* ↑ «Solaskide nekaezina» Berria 2017-11-11.
* Datuak: Q42961668